Komission asetus (EY) N:o 1880/2001, annettu 26 päivänä syyskuuta 2001, neuvoston asetuksen (EY) N:o 2201/96 soveltamista koskevista yksityiskohtaisista säännöistä tiettyjen kuivattujen viinirypälelajikkeiden tuotantoon tarkoitettujen viinirypäleiden viljelyyn myönnettävän tuen osalta annetun asetuksen (EY) N:o 1621/1999 muuttamisesta



Virallinen lehti nro L 258 , 27/09/2001 s. 0014 - 0014



Komission asetus (EY) N:o 1880/2001, annettu 26 päivänä syyskuuta 2001, neuvoston asetuksen (EY) N:o 2201/96 soveltamista koskevista yksityiskohtaisista säännöistä tiettyjen kuivattujen viinirypälelajikkeiden tuotantoon tarkoitettujen viinirypäleiden viljelyyn myönnettävän tuen osalta annetun asetuksen (EY) N:o 1621/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 1239/2001(2), ja erityisesti sen 7 artiklan 5 kohdan, sekä katsoo seuraavaa: (1) Neuvoston asetuksen (EY) N:o 2201/96 soveltamista koskevista yksityiskohtaisista säännöistä tiettyjen kuivattujen viinirypälelajikkeiden tuotantoon tarkoitettujen viinirypäleiden viljelyyn myönnettävän tuen osalta 22 päivänä heinäkuuta 1999 annetun komission asetuksen (EY) N:o 1621/1999(3), sellaisena kuin se on muutettuna asetuksella (EY) N:o 2256/1999(4), 13 artiklan 2 kohdan d alakohdassa säädetään niiden toimijoiden osalta, joihin on sovellettu kuivattuja viinirypäleitä koskevista erityistoimenpiteistä 21 päivänä helmikuuta 1994 annetussa neuvoston asetuksessa (EY) N:o 399/94(5), sellaisena kuin se on viimeksi muutettuna asetuksella (EY) N:o 2826/2000(6), tarkoitettuja toimenpiteitä, siirtymätoimenpiteistä, jotka koskevat velvoitetta toimittaa jalostamattomat kuivatut viinirypäleet pinottavissa muovilaatikoissa. Kreikan, jolla on vaikeuksia hankkia kyseisiä laatikoita, pyynnöstä siirtymätoimenpiteitä olisi poikkeuksellisesti pidennettävä vuodella ja vahvistettava sitä varten markkinointivuodeksi 2001/2002 väliaikainen vähintään 75 prosentin osuus kyseisissä laatikoissa toimitettavista ja varastoitavista määristä. (2) Mainitun asetuksen (EY) N:o 1621/1999 5 artiklan 1 kohdassa säädetään, että sopimukset on tehtävä viimeistään kyseistä markkinointivuotta edeltävänä 1 päivänä elokuuta ja että sopimuksiin on sisällyttävä yksittäisen tuottajan tai tuottajaorganisaation velvoite toimittaa määrät kokonaisuudessaan pinottavissa muovilaatikoissa, sanotun kuitenkaan rajoittamatta 13 artiklan 2 kohdan d alakohdassa tarkoitettujen siirtymäsäännösten soveltamista. Sopimusten tekopäivää olisi siirrettävä 30 päivään syyskuuta 2001, kun otetaan huomioon kyseisiin siirtymäsäännöksiin markkinointivuoden 2001/2002 osalta tehty muutos. (3) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1621/1999 13 artiklan 2 kohta seuraavasti: 1) Korvataan c alakohta seuraavasti: "c) edellä 5 artiklassa tarkoitetut sopimukset allekirjoitetaan sellaisten tuottajien tai tuottajaorganisaatioiden ja jalostajien välillä, jotka ovat esittäneet tietokantaan merkitsemishakemuksen ennen sopimusten tekemistä; markkinointivuotta 1999/2000 koskevat sopimukset on tehtävä viimeistään 1 päivänä marraskuuta 1999, markkinointivuotta 2000/2001 koskevat sopimukset viimeistään 1 päivänä syyskuuta 2000 ja markkinointivuotta 2001/2002 koskevat sopimukset viimeistään 30 päivänä syyskuuta 2001." 2) Korvataan d alakohdan kolmas luetelmakohta seuraavasti: "- vähintään 75 prosentin osuuteen markkinointivuonna 2001/2002 toimitettavista ja varastoitavista määristä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä syyskuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 171, 26.3.2001, s. 1. (3) EYVL L 192, 24.7.1999, s. 21. (4) EYVL L 275, 26.10.1999, s. 13. (5) EYVL L 54, 25.2.1994, s. 3. (6) EYVL L 328, 23.12.2000, s. 2.